# โตเกียว เอ็มอีอาร์
โตเกียว เอ็มอีอาร์ หรือ โตเกียว เอ็มอีอาร์ ภารกิจชีวิตเดือด (อังกฤษ: Tokyo MER) เป็นละครโทรทัศน์ญี่ปุ่นประเภทการแพทย์ ที่ออกอากาศทางสถานีโทรทัศน์ทีบีเอส ตั้งแต่วันที่ 4 กรกฎาคม จนถึง 12 กันยายน 2021 และเผยแพร่บนดิสนีย์+ ฮอตสตาร์ นำแสดงโดย เรียวเฮ ซูซูกิ และ เค็นโต คากุ

 เรื่องย่อ 
เมื่ออุบัติภัยในกรุงโตเกียวเกิดขึ้นบ่อยขึ้นและรุนแรงมากยิ่งขึ้น ผู้ว่าราชการฯ อาซูซะ อากัตสึกะ (ยูริโกะ อิชิดะ) จึงสั่งให้มีการก่อตั้งทีมแพทย์ฉุกเฉินที่พร้อมให้การรักษาในที่เกิดเหตุทันทีพร้อมด้วยอุปกรณ์สนับสนุนมากมาย ภารกิจของพวกเขามีเพียงหนึ่งเดียว คือยอดผู้เสียชีวิตในที่เกิดเหตุจะต้องเป็นศูนย์ หัวหน้าแพทย์ประจำทีม โคตะ คิตามิ (เรียวเฮ ซูซูกิ) ที่มีอดีตที่ขมขื่นของเขาได้รับหน้าที่ในการนำทีมแพทย์ฉุกเฉินให้ดำเนินงานไปด้วยความราบรื่น แต่หนึ่งในสมาชิกทีม นาโอะ โอโตวะ (เค็นโต คากุ) ได้รับคำสั่งจากรัฐมนตรีว่าการกระทรวงสาธารณสุขฯ (มาริโกะ มาตานาเบะ) ให้กำจัดทีมนี้ทิ้งเพื่อทำลายชื่อเสียงทางการเมืองของผู้ว่าราชการจังหวัดโตเกียว การให้การรักษาที่มีความอันตรายและไม่หวาดกลัวต่อภัยภยันตรายของคิตามิมักได้รับการวิพากษ์วิจารณ์จากกรมดับเพลิง

 ตัวละคร 

 โตเกียว เอ็มอีอาร์ 
โตเกียว เอ็มอีอาร์ (อังกฤษ: Tokyo MER, Mobile Emergency Room) ก่อตั้งขึ้นตามคำสั่งของ อากัตสึกะ ผู้ว่าราชการจังหวัดโตเกียว เพื่อหวังลดยอดผู้เสียชีวิตจากอุบัติภัยต่าง ๆ เช่น อุบัติเหตุ เหตุก่อการร้าย หรือโรคระบาด เป็นต้น โดยทีมนี้ประกอบไปด้วยแพทย์สามคน พยาบาลสองคน วิสัญญีแพทย์หนึ่งคน และวิศวกรชีวการแพทย์หนึ่งคนจากโรงพยาบาลโตเกียวไคฮิน พร้อมด้วยรถอีอาร์ (อังกฤษ: ER Car; ในละครโทรทัศน์มักเรียก "ที-วัน") ขนาดใหญ่ที่ด้านในมีห้องผ่าตัดอยู่ในตัว โตเกียว เอ็มอีอาร์มักถูกวิพากษ์วิจารณ์จากการปฏิบัติงานที่ไม่คำนึงถึงความปลอดภัย และถูกโยงว่าไปเครื่องมือทางการเมืองของอากาสึกะ โดยปกติแล้วหน้าที่การรักษาเบื้องต้นในจุดเกิดเหตุจะตกเป็นของเหล่าหน่วยกู้ภัย แต่สมาชิกโตเกียว เอ็มอีอาร์ถูกเลือกมาจากแพทย์ที่ไม่ได้มาจากเวชศาสตร์ฉุกเฉิน เพราะภาระงานของพวกเขาล้นมือแล้ว นอกจากนี้ รัฐมนตรีว่าการกระทรวงสาธารณสุขฯ ชิโรกาเนะ ต้องการที่จะยุบทีมโตเกียว เอ็มอีอาร์ เพราะเกมการเมืองอีกด้วย"บางชีวิตก็ไม่อาจรอให้ช่วยได้". บทโดย คูโรอิวะ, สึโตมุ. กำกับโดย มัตสึกิ, อายะ. โตเกียว เอ็มอีอาร์. ทีบีเอสทีวี. 2021-07-04. ตอนที่ 1 ฤดูกาลที่ 1. 

 โคตะ คิตามิ แสดงโดย เรียวเฮ ซูซูกิ (38)
 ภาพรวม
 หัวหน้าแพทย์ประจำทีมของโตเกียว เอ็มอีอาร์ "บางชีวิตก็ไม่อาจรอให้ช่วยได้" เป็นอุดมคติในการทำงานของเขา คิตามิจะมุ่งหน้าเข้าไปหาคนไข้และให้การรักษาโดยเร็วที่สุด แม้ว่าจะเกิดอะไรขึ้นก็ตาม คิตามิมีชีวิตที่เรียบง่ายจึงไม่เหมาะกับอะไรที่ยุ่งยาก เช่น การเข้าประชุมหรือพิธีทางการ เมื่อ 5 ปีก่อนเขาได้หย่าร้างกับทานากาวะ"แพทย์ฝึกหัดมือใหม่กับภาระแห่งชีวิต". บทโดย คูโรอิวะ, สึโตมุ. กำกับโดย มัตสึกิ, อายะ. โตเกียว เอ็มอีอาร์. ทีบีเอสทีวี. 2021-07-11. ตอนที่ 2 ฤดูกาลที่ 1.
 อดีต
 คิตามิได้เคยช่วยเหลือสึบากิ เอลเลียต (ยู ชิโรตะ) หนึ่งในสมาชิกองค์กรก่อการร้าย ลาสติงพีซไนน์ ขณะทำงานทางการแพทย์ในต่างประเทศ เมื่อเจ้าหน้าที่รัฐได้มาตามหาสึบากิ คิตามิตอบไปว่าเขาไม่ได้อยู่ที่โรงพยาบาลเพียงเพราะเขาต้องการรักษาสึบากิให้หายขาด แต่เขาบอกกับคิตามิว่าเขาจะต้องเสียใจหากช่วยเหลือเขา"บทสรุปตอนที่ 1". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-09-12. ตอนที่ 10 ฤดูกาลที่ 1. ต่อมาคิตามิถูกจับกุมในข้อหาให้ที่พักพิงแก่ผู้ก่อการร้าย ภายหลังได้รับการปล่อยตัวด้วยความช่วยเหลือจากน้องสาว ภรรยาเก่าของเขา และผู้ว่าฯ จากนั้นจึงมาทำงานให้แก่โตเกียว เอ็มอีอาร์"เผยอดีตต้องห้าม: พันธมิตรจบสิ้น". บทโดย คูโรอิวะ, สึโตมุ. กำกับโดย มัตสึกิ, อายะ. โตเกียว เอ็มอีอาร์. ทีบีเอสทีวี. 2021-08-22. ตอนที่ 8 ฤดูกาลที่ 1.

 นาโอะ โอโตวะ แสดงโดย เค็นโต คากุ
 แพทย์ประจำทีมโตเกียว เอ็มอีอาร์ และเจ้าหน้าที่ทางการแพทย์ กระทรวงสาธารณสุขฯ ได้รับมอบหมายจากชิโรกาเนะและคูงายามะ ให้คอยจับตาและทำลายทีมโตเกียว เอ็มอีอาร์ เมื่อมีโอกาส แต่โอโตวะก็ยังไม่ละทิ้งความเป็นแพทย์ในตัวของเขา ในตอนที่ 9 โอโตวะถูกไล่ออกจากกระทรวงสาธารณสุขฯ หลังถูกคูงายามะจัดฉากให้เขาเข้าไปลักลอบนำเอกสารราชการออกมา แต่ภายหลังซูซูกะได้ช่วยเหลือเขาให้อยู่ตำแหน่งต่อไปโดยแลกข้อมูลเกี่ยวกับอดีตของคิตามิให้แก่คูงายามะ"บทสรุปตอนที่ 1". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-09-12. ตอนที่ 10 ฤดูกาลที่ 1.

 ฮินะ สึรูมากิ แสดงโดย อายามิ นากาโจ (25)
 แพทย์ประจำทีมโตเกียว เอ็มอีอาร์ และแพทย์ประจำบ้านแผนกหัวใจและหลอดเลือดโรงพยาบาลโตเกียวไคฮิน ภายใต้การดูแลของทานากาวะ สึรูมากิ (มักถูกว่าเรียก "ฮินะ" จากสมาชิกทีม) ได้รับการคัดเลือกจากคิตามิให้เข้าร่วมทีมหลังเขาเห็นสาเหตุที่เธอตัดสินใจมาเป็นแพทย์ในใบประวัติว่า "ฉันอยากจะช่วยเหลือคน" เธอเคยทำคนไข้เสียชีวิตหลังจากการวินิจฉัยที่ผิดพลาด ในช่วงแรกสึรูมากิไม่เห็นด้วยกับการตัดสินใจที่บ้าบิ่นของคิตามิ และไม่ได้อยากจะเข้าร่วมโตเกียว เอ็มอีอาร์ เพราะหน้าที่แพทย์หลักของเธอ แต่เมื่อหลังจากสึรูมากิได้เห็นวิธีการรักษาคนไข้และการวินิจฉัยที่แม่นยำของเขา ทำให้เธออยากร่วมทำงานกับโตเกียว เอ็มอีอาร์อย่างเต็มที่อีกครั้ง

 นัตสึเมะ คูรามาเอะ แสดงโดย นานาโอะ (33)
 พยาบาลประจำทีมโตเกียว เอ็มอีอาร์ และผู้ช่วยหัวหน้าพยาบาลหอผู้ป่วยในโรงพยาบาลโตเกียวไคฮิน คูรามาเอะ (มักถูกเรียกว่า "นัตสึเมะ" จากสมาชิกทีม) ถูกจับเป็นตัวประกันหลังพยายามช่วยเด็กหญิงที่กำลังหมดสติจากภาวะน้ำตาลในเลือดต่ำ แต่เธอก็ได้รับการช่วยเหลือจากตำรวจออกมาได้พร้อมกับเด็กหญิงคนนั้น"คนร้ายจับเด็กหญิงเป็นตัวประกัน ช่วยเธอให้ได้นะ". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-07-18. ตอนที่ 3 ฤดูกาลที่ 1.

 จิโร ฟูยูกิ แสดงโดย ชินยะ โคเตะ (46)
 วิสัญญีแพทย์ประจำทีมโตเกียว เอ็มอีอาร์ และโรงพยาบาลโตเกียวไคฮิน เขามักได้รับการยกย่องว่าเป็นวิสัญญีแพทย์ที่น่าไว้ใจและเป็นที่ต้องการในการผ่าตัดอย่างมาก หากเกิดความขัดแย้งในการทีม ฟูยูกิมักจะเป็นคนคอบไกล่เกลี่ยด้วยภาวะความเป็นผู้นำของเขา ฟูยูกิได้เข้าช่วยเหลือลูกชายของเขาที่ถูกต่อต่อยระหว่างเดินป่าร่วมกับเพื่อนร่วมชั้นคนอื่น ๆ ในโรงเรียน ขณะที่ฟูยูกิกำลังเข้าช่วยเหลือนั้น เขาเองก็ถูกต่อต่อยด้วยเช่นกัน แม้จะเป็นเช่นนั้นเขาก็ฝืนทำหน้าที่วิสัญญีแพทย์ให้กับลูกชายที่กำลังผ่าตัด ภายหลังเขาได้รับตำแหน่งรองหัวหน้า"นักเรียนประถมหายตัวไปในเทือกเขา สานสายใยครอบครัวไว้ให้แน่นหนา". บทโดย คูโรอิวะ, สึโตมุ. กำกับโดย โออูจิ, ไมโกะ. โตเกียว เอ็มอีอาร์. ทีบีเอสทีวี. 2021-08-08. ตอนที่ 6 ฤดูกาลที่ 1.

 โมโตอิจิ โทกูมารุ แสดงโดย ฮายาโตะ ซาโนะ (27)
 วิศวกรชีวการแพทย์ประจำทีมโตเกียว เอ็มอีอาร์ และโรงพยาบาลโตเกียวไคฮิน การบำรุงรักษาอุปกรณ์ทางการแพทย์และการจับรถอีอาร์ขนาดยักษ์คือหน้าที่ของเขา

 ฮหว่าง เลิน มินห์ แสดงโดย ฝอง จิ (28)
 พยาบาลประจำทีมโตเกียว เอ็มอีอาร์ และพยาบาลหอผู้ป่วยในโรงพยาบาลโตเกียวไคฮิน แต่เดิมมินห์เป็นพยาบาลในเวียดนามแต่เดินทางมาประเทศญี่ปุ่นตามความตกลงหุ้นส่วนเศรษฐกิจ

 กรุงโตเกียว 

 อาซูซะ อากัตสึกะ แสดงโดย ยูริโกะ อิชิดะ
 ผู้ว่าราชการจังหวัดโตเกียว เธอเป็นผู้ก่อตั้งโตเกียว เอ็มอีอาร์ขึ้นมาโดยปราศจากการหวังผลทางการเมืองและหวังว่าประชาชนในโตเกียวจะได้รับความปลอดภัยจากอุบัติภัยต่าง ๆ หลังจากทีมที่เธอสร้างขึ้นมาไปถึง อากัตสึกะมีชิโรกาเนะ รัฐมนตรีว่าการกระทรวงสาธารณสุขคอยจ้องจะทำลายทีมของเธอ ในตอนที่ 9 เธอเข้ารับการรักษาหัวใจที่ไม่แข็งแรงของเธอแต่ยังคงคอยสั่งการในกิจการหน้าที่ต่าง ๆ ของโตเกียว เอ็มอีอาร์ แต่หลังจากข่าวลือที่คิตามิ หัวหน้าทีมฯ มีส่วนเกี่ยวข้องกับองค์กรก่อการร้าย ทำให้เธอได้รับผลพลอยได้ไปด้วย"บทสรุปตอนที่ 1". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-09-12. ตอนที่ 10 ฤดูกาลที่ 1."เหตุเกิดที่สถานทูต". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-08-29. ตอนที่ 8 ฤดูกาลที่ 1.

 ซูกูรุ โคมาบะ แสดงโดย ซาโตชิ ฮาชิโมโตะ
 หัวหน้าสำนักงานจัดการเหตุวิกฤตินครบาลโตเกียวที่ควบคุมการลงปฏิบัติหน้าที่ของโตเกียว เอ็มอีอาร์และหน่วยอื่น ๆ ที่เกี่ยวข้อง

 เคียวกาวะ โคซูเอะ แสดงโดย มิโอะ คูโดะ
 พนักงานสำนักงานจัดการเหตุวิกฤตินครบาลโตเกียว

 เมกูโระ ไดจิ แสดงโดย เค็นตะ อิซูกะ
 พนักงานสำนักงานจัดการเหตุวิกฤตินครบาลโตเกียว

 กรมดับเพลิง 

 มิกิโอะ เซ็นจู แสดงโดย จุน คานาเมะ (ตอนที่ 1, 2, 4, 7, 9 - ตอนสุดท้าย)

 กระทรวงสาธารณสุขฯ 

 มาริโกะ ชิโรกาเนะ แสดงโดย มาริโกะ มาตานาเบะ (ตอนที่ 1, 2, 5 - ตอนสุดท้าย)
 อดีตเจ้าหน้าที่ทางการแพทย์"ตำรวจคือศัตรูรายใหม่". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-08-15. ตอนที่ 7 ฤดูกาลที่ 1. รัฐมนตรีว่าการกระทรวงสาธารณสุขฯ ชิโรกาเนะมีคู่ปรับทางการเมืองของเธอคืออากัตสึกะ เธอหวังจะทำลายทีมโตเกียว เอ็มอีอาร์ที่เธอสร้างด้วยวิธีการต่าง ๆ และสั่งให้โอโตวะ หนึ่งในสมาชิกของทีมเป็นคนปฏิบัติ แต่ในตอนที่ 11 หลังเกิดเหตุก่อการร้ายทั่วกรุงโตเกียว เธอได้เข้ามาปฏิบัติหน้าที่ควบคุมและกำกับดูแลให้โตเกียว เอ็มอีอาร์สามารถทำงานได้อย่างราบรื่นแทนอากัตสึกะที่กำลังเข้ารับการรักษาตัวอยู่ในโรงพยาบาล"บทสรุปตอนที่ 2: เหล่าวีรบุรุษผู้สาบสูญในตำนาน ศึกสุดท้ายของเอ็มอีอาร์". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-09-12. ตอนที่ 11 ฤดูกาลที่ 1.

 อากิฮารุ คูงายามะ แสดงโดย ชิงโกะ สึรูมิ (ตอนที่ 1, 2, 5 - ตอนสุดท้าย)
 อธิบดีกรมการแพทย์ กระทรวงสาธารณสุขฯ มือขวาของชิโรกาเนะ

 โรงพยาบาลโตเกียวไคฮิน 

 ชิอากิ ทากานาวะ แสดงโดย ริอิซะ นากะ (ตอนที่ 1 - 5, 8 - ตอนสุดท้าย)
 ศัลยแพทย์แผนกหัวใจและหลอดเลือดโรงพยาบาลโตเกียวไคฮิน เธอมีสึรูมากิเป็นแพทย์ประจำบ้านในแผนกของเธอ เธอหย่าร้างกับคิตามิเมื่อ 5 ปีก่อน เธอมีคนไข้เด็กคนหนึ่งที่ต้องได้รับการปลูกถ่ายหัวใจ แต่ในระหว่างการขนส่งหัวใจมายังห้องผ่าตัด รถยนต์พยาบาลประสบอุบัติเหตุอุโมงค์ถล่มทำให้ต้องติดอยู่ในอุโมงค์นั้น แต่ก็ได้รับการช่วยเหลือออกมาได้ และสามารถปลูกถ่ายได้ทันเวลา"อุโมงค์ถล่ม อวัยวะเพื่อการเปลี่ยนถ่าย และเส้นตายชีวิต". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-07-25. ตอนที่ 4 ฤดูกาลที่ 1.

 ฮารูโตะ ฟูกาซาวะ แสดงโดย คันตะ ซาโต (ตอนที่ 1 - 5, 9 - ตอนสุดท้าย)

 ซูซูกะ คิตามิ แสดงโดย ชิโอริ ซาโต (ตอนที่ 1, 3 - 6, 8 - ตอนสุดท้าย)
 น้องสาวของโคตะ และเจ้าหน้าที่ไม่แสวงหาผลกำไรที่ช่วยเด็กและครอบครัวที่เข้ารับการรักษาที่โรงพยาบาลโตเกียวไคฮิน ซูซูกะเคยติดอยู่ในลิฟต์ของโรงพยาบาลโตเกียวไคฮินพร้อมกับคนไข้ตั้งครรภ์ โอโตวะ และเลขานุการอามานูมะ ในตอนที่ 10 หลังจากเธอได้พบกับสึบาสะ หนึ่งในสมาชิกองค์กรก่อการร้ายที่ตามหาคิตามิอยู่โดยบังเอิญ เธอได้รับกระติกน้ำร้อนจากเขา เมื่อคิตามิเห็นเข้าจึงบอกให้เธอโยนทิ้งแล้วรีบวิ่งหนีออกมาแต่ก็ไม่พ้นรัศมีของแรงระเบิด ซูซูกะได้รับการช่วยเหลือจากทีมโตเกียว เอ็มอีอาร์อย่างสุดความสามารถ ท้ายที่สุดเธอได้เสียชีวิตลง นับเป็นผู้เสียชีวิตรายแรกของทีมโตเกียว เอ็มอีอาร์"บทสรุปตอนที่ 1". บทโดย คูโรอิวะ, สึโตมุ. กำกับโดย ฮิราโนะ, ชุนอิจิ. โตเกียว เอ็มอีอาร์. ทีบีเอสทีวี. 2021-09-12. ตอนที่ 10 ฤดูกาลที่ 1.

 ตอนและเรตติง 
จากตารางด้านล่าง  แสดงเรตติงต่ำสุด และ  แสดงเรตติงสูงสุด
ตอนวันที่ออกอากาศชื่อตอนเรตติง(ภูมิภาคคันโต)เรตติง(ภูมิภาคคันไซ)14 กรกฎาคม 2021บางชีวิตก็ไม่อาจรอให้ช่วยได้14.1%13.5%211 กรกฎาคม 2021แพทย์ฝึกหัดมือใหม่กับภาระแห่งชีวิต14.3%14.5%318 กรกฎาคม 2021คนร้ายจับเด็กหญิงเป็นตัวประกัน ช่วยเธอให้ได้นะ14.4%15.5%425 กรกฎาคม 2021อุโมงค์ถล่ม อวัยวะเพื่อการเปลี่ยนถ่าย และเส้นตายชีวิต10.1%51 สิงหาคม 2021สาวตั้งท้องในกองไฟ ต้องช่วยแม่กับเด็กจากไฟไหม้ให้ได้นะ10.8%69 สิงหาคม 2021นักเรียนประถมหายตัวไปในเทือกเขา สานสายใยครอบครัวไว้ให้แน่นหนา715 สิงหาคม 2021ตำรวจคือศัตรูรายใหม่15.0%822 สิงหาคม 2021เผยอดีตต้องห้าม: พันธมิตรจบสิ้น14.5%929 สิงหาคม 2021เหตุเกิดที่สถานทูต15.0%105 กันยายน 2021บทสรุปตอนที่ 113.5%1112 กันยายน 2021บทสรุปตอนที่ 2: เหล่าวีรบุรุษผู้สาบสูญในตำนาน ศึกสุดท้ายของเอ็มอีอาร์17.5%เรตติงเฉลี่ย (ภูมิภาคคันโต)19.5%17.5%

 รางวัล 
ปีรางวัลสาขาผู้รับผลอ้างอิง2021The Television Drama Academy Awardsผลงานละครโทรทัศน์ยอดเยี่ยมโตเกียว เอ็มอีอาร์นักแสดงนำชายยอดเยี่ยมเรียวเฮ ซูซูกินักแสดงสมทบชายยอดเยี่ยมเค็นโต คากุนักแสดงสมทบหญิงยอดเยี่ยมนานาโอะ